als_Latn dik_Latn sag_Latn
Home » Ekskluzive »
LVV shpalosi alternativën për urbanizëm në Gjakovë
Lëvizja VV në Gjakovë, në një konferencë për medie shpalosi planin e saj për zhvillimin urban. Kandidatja e kësaj lëvizje, Arbërie Nagavci foli për rëndësinë që ka zhvillimi urban dhe zgjidhjet që ofron LVV në këtë fushë. “Gjakova më shumë se sa për plane urbane ka nevojë për zbatim rigoroz të këtyre planeve. Lidhur më këtë LVV përpos që vjen me disa propozime konkrete, tregon qartë edhe mekanizmat që merren me zbatimin e këtyre planeve”, u shpreh Nagavci, njoftohet në komunikatën e VV-së.
Në detaje për zhvillimin urban foli Visar Haxhibeqiri, i cili tha se ai plan zbatohet në tri shtylla: zhvillimin e përgjithshëm urban, trefishimin e kapaciteteve aktuale të Drejtorisë së Urbanizmit, si dhe rishikimin dhe plotësimin e Planit Zhvillimor Komunal dhe Planit Zhvillimor Urban, duke ndërprerë të gjitha ndërtimet pa leje dhe duke rishikuar planet rregulluese në kuadër të “Bllokut të Ri”, me qëllim të uljes së koeficienteve të ndërtimit.
Ai foli edhe për ruajtjen e fizionomisë së qytetit të Gjakovës, ku theks të veçantë i dha planit për Çarshinë e Madhe. “VV do të hartojë planin e konservimit dhe zhvillimit për zonën historike të Gjakovës, i cili do të përmbajë edhe lirimin nga të gjitha taksat komunale të bizneseve brenda Çarshisë së Madhe”, tha ai, për të shtuar pastaj se VV do është për atë që në Gjakovë të krijohet rrjeti i gjelbër të, ku do të krijohet një shteg për ecje, si dhe një për biçikleta.
eng_Latn als_Latn als_Latn als_Latn als_Latn